Rekord toe SA'ner weer ysige Kaapse water aandurf | Maroela Media
Ryan Stramrood (Foto; Ryan Stramrood via ANA)
Stramrood, 'n internasionale motiveringspreker, verbeter hiermee die vorige rekord deur wyle Theodore Yach wat die afstand in 2016 vir die 108ste keer afgelê het. Yach is in 2018 oorlede ná hy met asma in die hospitaal opgeneem is.
Stramrood kon nie tydens die Covid-19-afsonderingsperiode oefen nie, maar die oomblik wat hy kon, het hy dadelik sy Speedo, swembril en swempet gegryp en die 14°C-water van die Atlantiese Oseaan aangedurf.
"Toe ek by die strand aankom, en op die sand in my Speedo staan en dit is 10°, het ek na die baai se 7,3 km ysige water gekyk en besef dit gaan moeilik wees," het hy gesê. "Gewoonlik oefen ons en raak ons liggame gewoond aan dié pogings, maar die afsonderingsperiode het dit nie toegelaat nie. Ek het absoluut op spiergeheue en vasberadenheid vertrou en glo my, dit was pynlik."
Hy het die afstand in twee uur en 34 minute afgehandel.
Hy weet hy het die rekord verbeter, maar dit moet nog deur die Kaapse langafstand-swemvereniging bevestig word.
Stramrood het vantevore al in die Engelse kanaal en sub-zero watertoestande in Antarktika geswem, die dubbele Noordkanaal-aflos gedoen en 'n solo poging van Rusland na Amerika aangepak.
"In die koue water [Woensdag], toe dit gelyk het of die kuslyn 'n miljoen myl ver en 'n onmoontlike teiken is, het ek myself daaraan herinner dat hierdie ongemaklike en onveilige plek soos 'n verlangse herinnering sal wees die oomblik wat ek op die strand uitstap."
Hy het sy reis aan Yach opgedra en hom beskryf as "'n dierbare vriend wat 'n uiters hoë standaard gestel het".
Die afstand tussen Robbeneiland en Bloubergstrand (Grafika: Ryan Stramrood)
Ryan Stramrood se statistiek vir die 109e keer wat hy die see tussen Robbeneiland en Bloubergstrand aflê (Foto: Ryan Stramrood)
Posted by Ryan Stramrood on Wednesday, June 17, 2020
Die man is doelgerig in wat hy doen met die temperatuur so laag swem ek nie eers oor my 4x4m swembad nie.